cyanic-selkie/wikianc huggingface dataset:
Αλτίν Χατζί
Ο Αλτίν Χατζί είναι ποδοσφαιριστής και αγωνίζεται στην άμυνα αλλά συχνά προωθείται στο αριστερό άκρο της μέσης. Έχει παίξει σε πολλές ομάδες κυρίως σε ομάδες της Ελλάδας της Βουλγαρίας και της Κύπρου. Έχει κατακτήσει μόλις ένα πρωτάθλημα και αυτό με την ομάδα του Α.Π.Ο.Ε.Λ. την περίοδο 2008-2009.
Το συμβόλαιο του με την ομάδα του ΑΠΟΕΛ έληγε στο τέλος της περιόδου του 2010 και υπολογιζόταν ότι θα σταματήσει το ποδόσφαιρο. Εξαιρετικά είναι και τα στατιστικά του με την Εθνική Αλβανίας. Είναι ο τέταρτος σε συμμετοχές στην εθνική της χώρας του μετρώντας 67 συμμετοχές.
Από το 2010 ως το 2012 αγωνίστηκε στο τέλος της καριέρας του με την φανέλα του Απόλλωνα Καλαμαριάς στην Δ΄ Εθνική, συμμετέχοντας στην προσπάθεια του συλλόγου να επανέλθει στις μεγάλες κατηγορίες μετά τον υποβιβασμό του λόγω χρεών.
Κατηγορία:Αμυντικοί ποδοσφαιριστές Κατηγορία:Αλβανοί ποδοσφαιριστές Κατηγορία:Ποδοσφαιριστές Παναχαϊκής Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Απόλλων Καλαμαριάς Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Εργοτέλη Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Εθνικής Αλβανίας Κατηγορία:Ποδοσφαιριστές Λίτεξ Λόβετς Κατηγορία:Ποδοσφαιριστές ΤΣΣΚΑ Σόφιας Κατηγορία:Ποδοσφαιριστές Λουφτετάρι Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Α΄ κατηγορίας Κύπρου
Ντεαί
Το Ντεαί (γαλλικά: Deshaies, γουαδελουπιανό κρεόλ: Déhé) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί του είναι γνωστοί ως Ντεαιζιέν (γαλλικά: Deshaisiens).
Παραπομπές
Κατηγορία:Κοινότητες της Γουαδελούπης
Κοιλιοπλαστική
Η κοιλιοπλαστική είναι μια χειρουργική επέμβαση κατά  την οποία αφαιρείται η περίσσια δέρματος ή και η συσσώρευση λίπους από όλη την περιοχή της κοιλιάς, με τομές και με επαναπροσδιορισμό του ομφαλού στη νέα του φυσική θέση.
Ενδείξεις
Η κοιλιοπλαστική εφαρμόζεται σε διάφορες περιπτώσεις ιατρικών και αισθητικών προβλημάτων, όπως στην εκτεταμένη χαλάρωση με ραγάδες, στην πτώση του δερμοϋποδόριου ιστού κρεμάμενη κοιλιά), στην υπέρμετρη συσσώρευση λίπους στην περιοχή γύρω από τον ομφαλό (ή και στην ευρύτερη περιοχή της κοιλιάς) και στη διάσταση των ορθών κοιλιακών (με ή χωρίς ομφαλοκήλη). Τα παραπάνω προβλήματα τα οποία κάποιες φορές συνυπάρχουν, μπορεί να παρουσιαστούν είτε μετά τον τοκετό, είτε μετά από μεγάλη απώλεια βάρους ή διότι έτσι είναι γενετικά προδιαγεγραμμένο ενώ δεν αποκαθίσταται ούτε με ειδική διατροφή, ούτε με άσκηση, ούτε και με ιατρικά μηχανήματα αδυνατίσματος.
Επέμβαση
thumb|αριστερά|250px|πρίν και μετά την κοιλιοπλαστική Στην κλασσική κοιλιοπλαστική, μας δίδεται η δυνατότητα, δια μέσου μιας τομής χαμηλά στην κοιλιακή χώρα, να αποκαταστήσουμε τις παραπάνω δυσλειτουργίες  αφαιρώντας το  πλεονάζον δέρμα και λίπος και επιπλέον ισχυροποιείται το κοιλιακό τοίχωμα αποφεύγοντας έτσι τυχόν μελλοντικές κήλες. Η τελική ουλή εκτείνεται σε μήκος από 20 έως 30 εκατοστά, στη θέση άνωθεν του εφηβαίου από την αριστερή έως την δεξιά λαγόνιο άκανθα. Στη μερική κοιλιοπλαστική, η οποία είναι πιο ήπιας μορφής επέμβαση αφαιρούμε ορισμένη ποσότητα δέρματος και λίπους, κυρίως της υπομφάλιας χώρας αλλά και μέρος της υπερομφαλικής χαλάρωσης του κοιλιακού τοιχώματος. Η τελική ουλή εκτείνεται σε μήκος από 10 έως 15 εκατοστά, στη θέση όπου πραγματοποιείται η καισαρική. Η κοιλιοπλαστική μπορεί να εφαρμοστεί και σε συνδυασμό με τη λιποαναρρόφηση ή τη λιπογλυπτική, την πλαστική στους ορθούς κοιλιακούς και την ομφαλοκήλη (κρυφά κάτω από το δέρμα την ώρα της κοιλιοπλαστικής, χωρίς επιπλέον σημάδια και ουλές). Απαιτείται συνήθως γενική αναισθησία αλλά όταν η επέμβαση περιοριστεί σε διόρθωση της δερματικής ζώνης κάτω από τον ομφαλό και μόνον μπορεί να γίνει και με τοπική αναισθησία και/ή μέθη.
Επιπλοκές
Η κοιλιοπλαστική η οποία είναι σημαντική και τεχνικά δύσκολη επέμβαση και πραγματοποιείται από ειδικό πλαστικό χειρουργό, προκειμένου να καταστρωθεί το σωστό χειρουργικό πλάνο και να διασφαλιστεί η σωστή αιμάτωση των ιστών. Οι επιπλοκές που μπορεί να προκύψουν είναι η επιμόλυνση του τραύματος, οι διαταραχές στην αιμάτωση του κρημνού, η διάσπαση του τραύματος, οι ασυμμετρίες στην κοιλιακή  περιοχή, η συρρίκνωση της κυκλικής ουλής του ομφαλού κ.ά. Λόγω της κακής ποιότητας δέρματος που υπάρχει στην περιοχή, παρά τις νέες τεχνικές πλαστικής χειρουργικής, είναι εύκολο να δημιουργηθούν ουλές. Με τη βοήθεια των σύγχρονων φαρμάκων και των ιατρικών λέιζερ, οι ουλές στη συνέχεια μπορεί να μετριαστούν ή και να σβήσουν εντελώς. Πιο ήπιες και καινούργιες μέθοδοι οι οποίες βρίσκουν εφαρμογή σε αρκετές περιπτώσεις είναι η ενδοσκοπική μέθοδος που μειώνει ακόμα περισσότερο τις τομές αλλά και η κοιλιοπλαστική με περιομφαλική τομή.
Ανάρρωση
Ο χρόνος ανάρρωσης εξαρτάται από την έκταση του προβλήματος που θα διορθωθεί σε συνδυασμό με την τεχνική που θα χρησιμοποιηθεί. Στις περιπτώσεις που θα τοποθετηθούν παροχετεύσεις, αφαιρούνται μετά από τρεις ημέρες συνήθως και ο ασθενής απελευθερώνεται πλήρως, ενώ μπορεί να επανέλθει στις καθημερινές του δραστηριότητες όπως πριν, ακόμα κι αν έχουν γίνει συνδυαστικά χειρουργεία στην περιοχή. Οι μώλωπες στην περίπτωση της συνδυαστικής λιποαναρρόφησης και της λιπογλυπτικής μπορεί να διατηρηθούν για μερικές εβδομάδες μέχρις ότου τελικά υποχωρήσουν. Η τομή, που είναι καλά κρυμμένη μέσα στην “περιοχή του μπικίνι”, με την πάροδο του χρόνου και τις εφαρμογές θεραπευτικού laser και φαρμακευτικών σκευασμάτων, τείνει να σβήσει μετά από έξι μήνες έως ένα χρόνο, ανάλογα με το δέρμα του ασθενούς. Στις πιο σοβαρές περιπτώσεις, η ανάρρωση απαιτεί σαφώς περισσότερο χρόνο ενώ οι ουλές μπορεί να διατηρηθούν εμφανείς για πάντα ή μπορεί να αφαιρεθούν με νέα μικροεπέμβαση η οποία πραγματοποιείται τουλάχιστο ένα έτος μετά από την επέμβαση της κοιλιοπλαστικής. Είναι πολύ σημαντικό να φορεθεί κορσές ή ζώνη για το χρονικό διάστημα που απαιτείται ανά περίπτωση. Στην περιοχή της επέμβασης, δημιουργείται μια υπαισθησία για κάποιο μικρό διάστημα, η οποία σταδιακά αποκαθίσταται.
Πηγές
Κατηγορία:Πλαστική χειρουργική Κατηγορία:Χειρουργικές επεμβάσεις
Ουίλιαμ Χένρι Μπραγκ
Ο Ουίλιαμ Χένρι Μπραγκ (William Henry Bragg, 2 Ιουλίου 1862 – 12 Μαρτίου 1942), μέλος του Τάγματος της Αξίας, Ιππότης-Διοικητής του Τάγματος της Βρετανικής Αυτοκρατορίας, μέλος της Βασιλικής Εταιρείας, ήταν Βρετανός φυσικός, χημικός, μαθηματικός, και ενεργός αθλητής που μοναδικώς μοιράστηκε ένα βραβείο Νόμπελ με το γιο του, τον Ουίλιαμ Λώρενς Μπραγκ - το Βραβείο Νόμπελ Φυσικής του 1915. Βραβεύτηκε για την εργασία του πάνω στην περίθλαση των ακτίνων Χ. Το ορυκτό μπραγκίτης ονομάστηκε έτσι προς τιμήν των Μπραγκ, καθώς ήταν το πρώτο ορυκτό που μελετήθηκε με τη βοήθεια ακτίνων Χ.
Παιδικά και φοιτητικά χρόνια
Ο Μπραγκ γεννήθηκε στο Ουέστγουρντ κοντά στη πόλη Γουίγκτον στο Κάμπερλαντ της βορειοδυτικής Αγγλίας, και ήταν γιος του Ρόμπερτ Τζον Μπραγκ, γεωργού και αξιωματικού του εμπορικού στόλου, και της Μαίρη Γουντ, που ήταν η κόρη ιερέα. Όταν ο Μπραγκ έγινε επτά ετών η μητέρα του πέθανε, και ο μικρός Μπραγκ μεγάλωσε με το θείο του, που επίσης είχε το όνομα Ουίλιαμ Μπραγκ, στο Μαρκετ Χάρμπορο του Λέστερσαϊρ. Μορφώθηκε στο Ολντ Γκράμμαρ Σκουλ εκεί, στο Κολλέγιο του Κινγκ Ουίλιαμ στη Νήσο του Μαν, και κέρδισε μια υποτροφία στο Κολλέγιο Τρίνιτι του Κέιμπριτζ. Αποφοίτησε το 1884, τρίτος στον κατάλογο πτυχιακών εξετάσεων (wrangler), και το 1885 πήρε άριστα στις πτυχιακές εξετάσεις των μαθηματικών (tripos).
Σημειώσεις
Κατηγορία:Άγγλοι φυσικοί Κατηγορία:Άγγλοι χημικοί Κατηγορία:Άγγλοι μαθηματικοί Κατηγορία:Βρετανοί αθλητές Κατηγορία:Βραβευμένοι με Νόμπελ Φυσικής Κατηγορία:Βρετανοί νομπελίστες Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Βασίλης Κεδίκογλου
Ο Βασίλης Κεδίκογλου (Ιστιαία 15 Απριλίου 1932 - 16 Ιανουαρίου 2018) ήταν Έλληνας πολιτικός. Διετέλεσε επί σειρά ετών βουλευτής Ευβοίας, εκλεγμένος με το Πανελλήνιο Σοσιαλιστικό Κίνημα (ΠΑΣΟΚ) και διετέλεσε υπουργός σε δυο κυβερνήσεις του πρωθυπουργού Ανδρέα Παπανδρέου. Απεβίωσε στις 16 Ιανουαρίου 2018 σε ηλικία 86 ετών.
Πρώτα χρόνια και προσωπική ζωή
Γεννήθηκε στην Ιστιαία της Εύβοιας το 1932. Σπούδασε πολιτικός μηχανικός στο Εθνικό Μετσόβιο Πολυτεχνείο (ΕΜΠ) και παρακολούθησε σεμινάρια πάνω σε οικονομοτεχνικά θέματα. Ήταν παντρεμένος με τη Βενετσιάνα Διαμαντοπούλου και έχει δύο γιους και μια κόρη. Ο γιος του Σίμος Β. Κεδίκογλου, είναι δημοσιογράφος και πολιτικός της Νέας Δημοκρατίας, εκλεγμένος βουλευτής και υφυπουργός στην Κυβέρνηση Σαμαρά, ενώ ο ανιψιός του Σίμος Α. Κεδίκογλου είναι ιατρός και πολιτικός, βουλευτής εκλεγμένος με το ΠΑΣΟΚ. Ο γιος του Γιώργος Κεδίκογλου είναι επιχειρηματίας στον χώρο των κατασκευών βιομηχανικών εγκαταστάσεων και της ενέργειας, ενώ είναι και εικαστικός καλλιτέχνης.
Πολιτική σταδιοδρομία
Η ενασχόλησή του με τα κοινά, άρχισε πριν τον αντιδικτατορικό αγώνα, συμμετέχοντας στους Δημοκρατικούς Συνδέσμους με οργανωτή τον πολιτικό και εκδότη Αντώνη Λιβάνη. Υπήρξε ιδρυτικό μέλος του ΠΑΣΟΚ όταν αυτό δημιουργήθηκε μεταπολιτευτικά το 1974. Έως το 1977, υπήρξε μέλος της προσωρινής Κεντρικής Επιτροπής του κινήματος, ενώ μετά την εκλογή στο 1ο συνέδριο του ΠΑΣΟΚ το 1977, υπήρξε μέλος του πειθαρχικού οργάνου του κόμματος, θέση που κατέλαβε και στο συνέδριο του 1984. Το 1990 στο 2ο Συνέδριο του ΠΑΣOΚ εξελέγη μέλος της Κεντρικής Επιτροπής, θέση που έλαβε και αργότερα, στο 3ο Συνέδριο το 1994 και στο 4ο Συνέδριο το 1996.
Κατά τη διάρκεια αυτής της θητείας του, ήρθε σε σύγκρουση με πολλούς ισχυρούς οικονομικούς παράγοντες και επέβαλε το δυσβάσταχτο και ιλιγγιώδες πρόστιμο των οχτώ δισεκατομμυρίων δραχμών στην «Χαλυβουργική» της οικογένειας Αγγελόπουλου, και επίσης της απαγόρευσε να συμμετέχει στις κρατικές προμήθειες για 5 χρόνια. Στις βουλευτικές εκλογές του 1985, επανεκλέχθηκε στην ίδια εκλογική περιφέρεια. Στην δεύτερη κυβέρνηση Παπανδρέου, ανέλαβε υπουργός Περιβάλλοντος, Χωροταξίας και Δημοσίων Έργων από τις 18 Νοεμβρίου 1988 έως τις 17 Μαρτίου 1989. Ακόμη, επανεκλέχθηκε στην εκλογική περιφέρεια Εύβοιας στις βουλευτικές εκλογές του Ιουνίου του 1989, όταν το ΠΑΣΟΚ δεν επανεκλέχθηκε και υπήρξε βουλευτής της αξιωματικής αντιπολίτευσης στην Κυβέρνηση Τζαννετάκη, και στις βουλευτικές εκλογές του Νοεμβρίου του ίδιου έτους, οπότε υπήρξε κυβερνητικός βουλευτής στην οικουμενική Κυβέρνηση Ζολώτα.
Στις βουλευτικές εκλογές του 1990, επανεκλέχθηκε ως βουλευτής Εύβοιας της αξιωματικής αντιπολίτευσης. Στις 29 Ιουλίου 1992, διαγράφηκε από την κοινοβουλευτική ομάδα του κόμματος, όταν ήρθε σε ρήξη με τον πρόεδρο του κινήματος Ανδρέα Παπανδρέου, λόγω της κριτικής που έκανε στο πρόσωπό του. Παρά την στήριξη που του παρείχαν στελέχη του κινήματος, όπως ο υπουργός και μεταγενέστερα πρωθυπουργός Κώστας Σημίτης, με τον οποίο διατηρούσε εκείνη την εποχή αμοιβαία συμπάθεια, διεγράφη από την κοινοβουλευτική ομάδα μαζί με άλλους βουλευτές, όπως οι Χάρης Καστανίδης και Ηλίας Παπαδόπουλος. Οι ομιλίες του στα έδρανα της Βουλής των Ελλήνων, εξαντλούνταν συχνά από τα επιχειρήματα, και έρχονταν σε λεκτική αντιπαράθεση με άλλους συναδέλφους του πολιτικούς, όπως ο πρώην υπουργός Ευάγγελος Γιαννόπουλος, ενώ διαφώνησε έντονα με σημαντικές προσωπικότητες του κόμματος του, όπως ο Γεράσιμος Αρσένης και αργότερα με τον Κώστα Σημίτη επί πρωθυπουργίας του. Παρέμεινε ανεξάρτητος, αλλά επέστρεψε στο ΠΑΣΟΚ αργότερα και υπήρξε υποψήφιος βουλευτής του κόμματος για την ίδια περιφέρεια στις βουλευτικές εκλογές του 1993, στις οποίες και επανεκλέχθηκε. Στην τρίτη Κυβέρνηση Παπανδρέου, δεν έλαβε υπουργική ιδιότητα. Μετά την επανεκλογή του στις βουλευτικές εκλογές του 1996, τις οποίες και κέρδισε το ΠΑΣΟΚ, επήλθε ρήξη με τον πρόεδρο του κινήματος και πρωθυπουργό Κώστα Σημίτη, που απετέλεσε έπειτα σημαντικό πολιτικό του αντίπαλο. Στη πρώτη Κυβέρνηση Σημίτη, διαγράφηκε από την κοινοβουλευτική ομάδα, όταν αρνήθηκε να ψηφίσει τον προϋπολογισμό της Κυβέρνησης, ενώ το 2000, διαγράφηκε για τρίτη φορά από την κοινοβουλευτική ομάδα του ΠΑΣΟΚ.
Περιστατικό με Διοικητή Σχολής Πεζικού
Το 1991, ως βουλευτής Ευβοίας, ο Βασίλης Κεδίκογλου εμφανίστηκε καθυστερημένα στην ορκωμοσία του Δημοτικού Συμβουλίου Χαλκίδας, με αποτέλεσμα όλες οι θέσεις να είναι γεμάτες. Ατάραχος, πήγε στις πρώτες σειρές όπου σε περίοπτη θέση καθόταν ο Υποστράτηγος Διοικητής της Σχολής Πεζικού (η οποία εδρεύει στη Χαλκίδα) και τον διέταξε να σηκωθεί αμέσως και να του παραχωρήσει τη θέση του. Όταν ο Υποστράτηγος προσπάθησε σαστισμένος να διαμαρτυρηθεί, ο Κεδίκογλου του είπε ότι στις δημοκρατίες η πολιτική εξουσία προηγείται της στρατιωτικής και τελικά τον ανάγκασε να φύγει και να πάει στο βάθος της αίθουσας, ενώ ο ίδιος κατέλαβε το κάθισμά του.
Χαστούκια μέσα στη Βουλή
Το 1993 ο Βασίλης Κεδίκογλου πρωταγωνίστησε σε ένα πρωτοφανές περιστατικό που έμεινε στην ιστορία, καθώς χειροδίκησε μέσα στην αίθουσα της Ολομέλειας της Βουλής διακόπτοντας την αγόρευσή του.
Την περίοδο 1990-1993, η τότε κυβέρνηση της Νέας Δημοκρατίας είχε κυνηγήσει και αποστρατεύσει πολλούς αξιωματικούς των Ενόπλων Δυνάμεων που ανήκαν πολιτικά στο ΠΑΣΟΚ. Ο ίδιος ο Ανδρέας Παπανδρέου εξοργίστηκε καθώς ανάμεσα στους αποστρατευθέντες ήταν και οι υπασπιστές του Δημήτριος Γεωργιόπουλος και Ανδρέας Λαζουράς, και δεσμεύτηκε να αποκαταστήσει όσους αδικήθηκαν. Όταν το ΠΑΣΟΚ επανήλθε στην κυβέρνηση, ο Κεδίκογλου ήταν ο αγορητής που επιχειρηματολογούσε υπέρ της επαναφοράς των αποστράτων (οι οποίοι πράγματι αποκαταστάθηκαν και γύρισαν στις Ένοπλες Δυνάμεις). Ενώ μιλούσε, τον διέκοψε ο τότε βουλευτής του ΚΚΕ Στρατής Κόρακας, ο οποίος του είπε: «πάλι τους δικούς σας πάτε να βολέψετε»; Εξοργισμένος, ο Βασίλης Κεδίκογλου εγκατέλειψε το βήμα και έτρεξε στα έδρανα όπου ακινητοποίησε τον Κόρακα και άρχιζε να τον χτυπάει στο πρόσωπο με ηχηρά χαστούκια.
Παραπομπές
Κατηγορία:Βουλευτές Ευβοίας Κατηγορία:Έλληνες υπουργοί ΠΕΧΩΔΕ Κατηγορία:Έλληνες υπουργοί Εμπορίου Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες βουλευτές διαγραφέντες
Παραλία Γιούτα
Η Παραλία Γιούτα (Αγγλικά: Utah Beach) ήταν το κωδικό όνομα ενός από τους πέντε τομείς της εισβολής των Συμμαχικών δυνάμεων στην κατεχόμενη από τους Γερμανούς Γαλλία κατά την απόβαση στη Νορμανδία στις 6 Ιουνίου 1944 (D-Day), κατά τη διάρκεια του Β΄ Παγκοσμίου Πολέμου. Βρίσκεται στη χερσόνησο Κοταντέν, στις ακτές της Νορμανδίας, δυτικά από τις εκβολές των ποταμών Ντουβ και Βιρ και έχει μήκος 5 χιλιομέτρων από τη Σαιντ-Μαρί-ντυ-Μον έως την Κενεβίλ.
Η Γιούτα ήταν η παραλία που είχε τα λιγότερα θύματα και καταλήφθηκε σε σύντομο διάστημα. Σύντομα, τα συμμαχικά στρατεύματα προωθήθηκαν στο εσωτερικό και έλαβαν μέρος στη Μάχη της Νορμανδίας που επακολούθησε.
Στόχοι
αριστερά|μικρογραφία|Η απόβαση στην παραλία Γιούτα Ο στόχος στην παραλία Γιούτα ήταν να εξασφαλισθεί ένα προγεφύρωμα στη χερσόνησο Κοταντέν, τοποθεσία σημαντικών λιμενικών εγκαταστάσεων του Χερβούργου.
Η αμφίβια απόβαση πραγματοποιήθηκε κυρίως από την 4η Μεραρχία Πεζικού των ΗΠΑ και το 70ό Τάγμα Αρμάτων και υποστηρίχθηκε από αλεξιπτωτιστές των 82ης και 101ης αερομεταφερόμενων μεραρχιών.
Η Γιούτα, μαζί με την παραλία Σουόρντ στην ανατολική πλευρά, προστέθηκε στο σχέδιο εισβολής τον Δεκέμβριο του 1943. Αυτές οι αλλαγές διπλασίασαν την έκταση της απόβασης και απαίτησαν καθυστέρηση ενός μηνός, ώστε να μπορέσουν να συγκεντρωθούν στην Αγγλία πρόσθετα πλοία και προσωπικό.
Η απόβαση
μικρογραφία|270x270εσ|Οι πέντε παραλίες της συμμαχικής [[Απόβαση στη Νορμανδία|απόβασης στη Νορμανδία]] μικρογραφία|Χάρτης της [[Κοταντέν|χερσονήσου Κοταντέν]] Η απόβαση στην παραλία Γιούτα ξεκίνησε στις 01:30 της 6ης Ιουνίου 1944, όταν έφτασε η πρώτη από τις αερομεταφερόμενες μονάδες, με καθήκον να εξασφαλίσει τα βασικά σταυροδρόμια στο Σαιντ-Μερ-Εγκλίζ και να ελέγξει τους δρόμους μέσω των πλημμυρισμένων αγροτικών εκτάσεων πίσω από τη Γιούτα, ώστε το πεζικό να μπορεί να προχωρήσει στην ενδοχώρα. Ενώ μερικοί αερομεταφερόμενοι στόχοι επιτεύχθηκαν γρήγορα, πολλοί αλεξιπτωτιστές προσγειώθηκαν μακριά από τις ζώνες πτώσης τους και δεν μπόρεσαν να εκπληρώσουν τους στόχους τους την πρώτη ημέρα.
Το πεζικό και τα τανκς αποβιβάσθηκαν σε τέσσερα κύματα ξεκινώντας στις 06:30 και γρήγορα εξασφάλισαν την άμεση περιοχή με ελάχιστα θύματα. Λόγω σφάλματος πλοήγησης, οι πρώτες αποβιβάσεις έγιναν περίπου 2 χιλιόμετρα νότια της προβλεπόμενης θέσης, αλλά αυτό ήταν ένα ευτυχές σφάλμα για τους Συμμάχους, καθώς η γερμανική άμυνα εκεί ήταν πολύ λιγότερο οργανωμένη. Εν τω μεταξύ, οι μηχανικοί άρχισαν να εργάζονται για την εκκαθάριση της περιοχής των εμποδίων και των ορυχείων και συνέχισαν να φθάνουν επιπλέον κύματα ενισχύσεων. Ως το βράδυ, οι συμμαχικές δυνάμεις είχαν καταλάβει μόνο το ήμισυ της προγραμματισμένης περιοχής και υπήρχαν ακόμη Γερμανοί στρατιώτες που αμύνονταν, αλλά η παραλία ήταν ασφαλής.
Η γερμανική άμυνα
Οι συμμαχικές δυνάμεις που επιτέθηκαν στη Γιούτα αντιμετώπισαν δύο γερμανικά τάγματα του 919ου Συντάγματος Πεζικού, τμήμα της 709ης Μεραρχίας Πεζικού. Στην περιοχή είχαν γίνει βελτιώσεις στα οχυρωματικά έργα (Τείχος του Ατλαντικού) υπό την ηγεσία του στρατάρχη Έρβιν Ρόμελ από τον Οκτώβριο του 1943, όμως τα στρατεύματα που ανέλαβαν να υπερασπιστούν την ακτή ήταν ως επί το πλείστον ανεπαρκώς εξοπλισμένα και οι στρατιώτες δεν ήταν Γερμανοί αλλά εθελοντές κυρίως από τις Σοβιετικές Δημοκρατίες, οπότε τα αμερικανικά στρατεύματα αντιμετώπισαν μέτρια αντίσταση, σε αντίθεση με τη διπλανή παραλία Παραλία Ομάχα.
Απώλειες
Η 4η Μεραρχία Πεζικού αποβίβασε 21.000 στρατιώτες στη Γιούτα με απώλειες μόνο 197 νεκρούς και 60 τραυματίες. Τα αερομεταφερόμενα στρατεύματα που έφτασαν με αλεξίπτωτα και ανεμόπτερα αριθμούσαν επιπλέον 14.000 άνδρες, με 2.500 θύματα. Περίπου 700 άνδρες χάθηκαν σε μηχανικές μονάδες, το 70ό τάγμα αρμάτων και πλοία που βυθίστηκαν από τον εχθρό. Η απόβαση στην παραλία της Γιούτα ήταν σίγουρα αυτή με τις μικρότερες απώλειες για τα συμμαχικά στρατεύματα και στο τέλος της πρώτης μέρας, τα αποτελέσματα ήταν πιο κοντά στους αρχικούς στόχους των Συμμάχων.
Οι γερμανικές απώλειες είναι άγνωστες. Το Χερβούργο κατελήφθη στις 26 Ιουνίου, αλλά μέχρι τότε οι Γερμανοί είχαν καταστρέψει τις λιμενικές εγκαταστάσεις, οι οποίες επανήλθαν σε πλήρη λειτουργία τον Σεπτέμβριο.
Παραπομπές
Κατηγορία:Στρατιωτικές Επιχειρήσεις του Β' Παγκοσμίου Πολέμου στη Γαλλία
2483 Γκουινεβέρε
Η Γκουινεβέρε (Guinevere) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,813. Ανακαλύφθηκε το 1928 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη Γκουίνεβιρ, σύζυγο του βασιλιά Αρθούρου.
Κατά το μεγαλύτερο μέρος της τροχιάς της η Γκουινεβέρε βρίσκεται πέρα από τα εξώτατα όρια της Κύριας Ζώνης, φθάνοντας κατά το αφήλιο μέχρι την τροχιά του πλανήτη Δία.
Φυσικά χαρακτηριστικά
Η μέση διάμετρος της Γκουινεβέρε εκτιμάται σε 44,17 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0433. Η Γκουινεβέρε περιστρέφεται γύρω από τον εαυτό της μία φορά κάθε 14 ώρες και 44 λεπτά.
Εξωτερικοί σύνδεσμοι-πηγές
Γκουινεβερε
Δήμος Άμφισσας
Διαίρεση
Ο δήμος Άμφισσας περιλάμβανε τα παρακάτω δημοτικά διαμερίσματα και οικισμούς:
Εξωτερικοί σύνδεσμοι
Κατηγορία:Δήμοι του νομού Φωκίδας
Χαλκηδόνα (αποσαφήνιση)
Η Χαλκηδόνα μπορεί να αναφέρεται στα εξής:
Αθηνά Μανουκιάν
Η Αθηνά Μανουκιάν (Αρμένικα: Աթենա Մանուկեան; γεννημένη 22 Μαΐου 1994) είναι Ελληνίδα τραγουδίστρια και τραγουδοποιός. Θα εκπροσωπoύσε την Αρμενία στο Διαγωνισμό Τραγουδιού της Eurovision 2020 με το τραγούδι "Chains on You" η οποία ακυρώθηκε λόγω της πανδημίας COVID-19.
Καριέρα
Ένα χρόνο αργότερα, το 2008, συμμετείχε στην ελληνική εθνική επιλογή για τη Junior Eurovision 2008 με το τραγούδι "Το Φιλί της Αφροδίτης" όπου βγήκε έβδομη.
Το 2011, η Μανουκιάν κυκλοφόρησε το πρώτο της single με τίτλο "Party Like A Freak", το οποίο έγινε ένα από τα μεγαλύτερα singles στην Ελλάδα και έχει πάνω από ένα εκατομμύριο προβολές στο YouTube. Μετά την επιτυχία του "Party Like A Freak", το οποίο προτάθηκε δύο φορές για να κερδίσει ένα βραβείο στα Βίντεο Music Awards, το 2012 κυκλοφόρησε ένα follow-up single, το "I Surrender" το οποίο έγινε αμέσως καλοκαιρινό χιτ του έτους. Πρόσθεσε ένα νέο τραγούδι στη δισκογραφική της μουσική λίγους μήνες αργότερα με το όνομα "Να Λες Πως Μ' Αγαπάς".
Το 2014, η Μανουκιάν κυκλοφόρησε το "XO", το οποίο εκδόθηκε από τους Warner / Chappell και Max Music Scandinavia. Το κομμάτι καταγράφηκε στη Σουηδία, στη Στοκχόλμη και το μουσικό του βίντεο γυρίστηκε στο Σίδνεϊ της Αυστραλίας με ένα επιτυχημένο μουσικό βίντεο και είχε μεγάλη επιτυχία στην Ευρώπη, την Ασία, την Αυστραλία και την Αμερική. Η συνεργασία μιας ομάδας πίσω από τους Σελίν Ντιόν, Μαντόνα, Σελίνα Γκόμεζ, Ace of Base, Άσλεϊ Τίσντεϊλ, Ενρίκε Ιγκλέσιας, Τζένιφερ Λόπεζ, Ola Svensson, GLEE και αρκετοί άλλοι που συμμετέχουν στην παραγωγή αυτής της παραγωγής δεν θα μπορούσε να ήταν καλύτερη. Έφτασε επίσης στον αριθμό 1 σε τσαρτ και κέρδισε τον διαγωνισμό Armenian Pulse Awards για το καλύτερο τραγούδι στα αγγλικά. Επίσης κέρδισε τον Ευρωπαϊκό διαγωνισμό τραγουδιού στην Αρμενία με 122 ψήφους.
Το 2017, η Μανουκιάν μπήκε στη μουσική βιομηχανία ως τραγουδοποιός και έγραψε τη μουσική και τους στίχους για το τραγούδι "Παλιά Μου Αγάπη", το οποίο ερμήνευσε η Έλενα Παπαρίζου, νικήτρια του Διαγωνισμού Τραγουδιού της Eurovision 2005. Η Μανουκιάν έλαβε έναν πλατινένιο δίσκο, αφού το τραγούδι έκανε χιλιάδες πωλήσεις.
Το 2018, η Μανουκιάν έκανε μια guest ακρόαση στη βρετανική έκδοση του The X Factor, που έφτασε στο πρωτοσέλιδο της εφημερίδας The Sun και σε πολλές ακόμη μεγάλες εφημερίδες και περιοδικά, μιλώντας για τη σφοδρή σκηνική της παρουσία. Κατέπληξε τους κριτές Λούις Τόμλινσον, Σάιμον Κάουελ, Ρόμπι Γουίλιαμς και Ayda Field και η εμφάνισή της έγινε viral.
Συζητήθηκε επίσης για να εκπροσωπήσει την Αρμενία στο διαγωνισμό τραγουδιού της Eurovision, ιδιαίτερα το 2015 και το 2016. Η ίδια η Μανουκιάν δήλωσε πως ήταν η επιθυμία της να διαγωνισθεί στην Eurovision για την Αρμενία, την Ελλάδα ή την Κύπρο. Κέρδισε το Depi Evratesil 2020, την τρίτη σεζόν της εθνικής επιλογής των Αρμενίων, και θα εκπροσωπήσει την Αρμενία στο Διαγωνισμό Τραγουδιού της Eurovision 2020 στο Ρότερνταμ της Ολλανδίας. με το Hip-Hop και RNB τραγούδι  Chains On You . Ωστόσο, αυτή η εκδήλωση ακυρώθηκε λόγω της πανδημίας του κορωνοϊού 2019-20 και αντικαταστάθηκε με τη Eurovision: Europe Shine A Light και τη Γιορτή Τραγουδιού της Eurovision, που αποκάλυψε ότι θα έπαιζε 14η στον δεύτερο ημιτελικό. Εμφανίστηκε επίσης στο ντοκιμαντέρ Newsbeat του BBC στέλνοντας ένα μήνυμα βίντεο στους θαυμαστές.
Το ίδιο Σαββατοκύριακο με το Shine A Light, κυκλοφόρησε ένα νέο τραγούδι με Tropical House ήχο και τίτλο "Dolla", μία από τις 5 επίδοξες συμμετοχές του 2020 για να κυκλοφορήσει νέα μουσική εκείνο το Σαββατοκύριακο. Ήταν η δημιουργική, καλλιτεχνική και η κύρια σκηνοθέτις του μουσικού βίντεο της «Dolla», το οποίο κυκλοφόρησε τον Ιούλιο του ίδιου έτους. Το Dolla γράφτηκε από την ίδια την Αθηνά και τον DJ Paco.
Πριν πραγματοποιηθεί ο εθνικός τελικός Depi Evratesil και προτού η πανδημία COVID-19 αναγκάσει την Eurovision να ακυρωθεί, είχε αποκαλύψει ότι εργαζόταν για ένα πρώτο ολοκληρωμένο άλμπουμ σε μια συνέντευξη με τον αρχισυντάκτη του Wiwibloggs, William Lee Adams.
Στις αρχές του 2021 κυκλοφόρησε τη μπαλάντα «You Should Know» που έγραψε η ίδια.
Ωστόσο, τον Μάρτιο του ίδιου έτους, επιβεβαιώθηκε ότι δεν θα επανεκλεγεί για να εκπροσωπήσει την Αρμενία στον Διαγωνισμό Τραγουδιού της Eurovision 2021, καθώς αποσύρθηκαν αφού αρχικά σχεδίαζαν να συμμετάσχουν, αναφέροντας τις συνέπειες του Πολέμου του Ναγκόρνο-Καραμπάχ του 2020. Εμφανίστηκε στις εκδηλώσεις Wiwijam στο σπίτι του Wiwibloggs και τις δύο φορές ερμηνεύοντας τα 3 πιο πρόσφατα σινγκλ της στο τελευταίο μαζί με τον DJ Paco, παραγωγό και των 3 τραγουδιών, τα οποία γράφτηκαν από την ίδια τη Manoukian.
Εκείνο το φθινόπωρο, το επόμενο τραγούδι της, το "OMG", ένα άλλο τραγούδι εμπνευσμένο από τροπικό ήχο και έχοντας διάφορες φράσεις στα γερμανικά. Έγραψε το τραγούδι μαζί με τη Γερμανίδα σούπερ σταρ τραγουδίστρια/τραγουδοποιό Annemarie Eilfeld.
Αργότερα την άνοιξη του 2022 κυκλοφόρησε το τελευταίο της σινγκλ "Kiss Me In The Rain", μια επιστροφή στο RNB/POP το οποίο έγραψε και η ίδια μαζί με τον DJ Paco.
Στη συνέχεια ασχολήθηκε με τη λάτιν μουσική, με το "Loca", ένα ελληνικό/ισπανικό τραγούδι που γράφτηκε από τον Μανουκιάν και τον Limitless, έναν Ελληνογερμανό παραγωγό που έχει συνεργαστεί με τον παγκοσμίου φήμης Αμερικανό ράπερ 6ix9ine.
Παραπομπές
Κατηγορία:Διαγωνισμός Τραγουδιού Eurovision 2020 Κατηγορία:Έλληνες αρμενικής καταγωγής Κατηγορία:Ελληνίδες τραγουδίστριες ποπ Κατηγορία:Συμμετέχοντες στη Eurovision
Hardcore Justice
Το Hardcore Justice είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Hardcore Justice έγινε τον Μάιο του 2005 και συνεχίζεται μέχρι σήμερα κάθε Αύγουστο.
Ιστορία
Η πρώτη διοργάνωση έγινε στις 15 Μαΐου 2005, με όνομα Hard Justice. Το όνομα αυτό έμεινε μέχρι το 2009 και στη συνέχεια μετονομάστηκε σε Hardcore Justice το 2010, λόγω της εμφάνισης θρύλων του ECW και των αγώνων με ακραίους κανόνες που έγιναν. Από τότε και κάθε χρόνο γίνονται αγώνες με ακραίους κανόνες.
Εξωτερικοί Σύνδεσμοι
Κατηγορία:Επαγγελματική Πάλη
HTML5
μικρογραφία|Λογότυπο HTML5 Η HTML5 είναι η πέμπτη έκδοση της HTML, της κύριας γλώσσας σήμανσης για ιστοσελίδες και έγινε δημόσια διαθέσιμη για πρώτη φορά στις 22 Ιανουαρίου 2008, με στόχο την βελτίωση της γλώσσας.
Το έργο ανέλαβε η W3C τον Μάρτιο του 2007 μετά από πρωτοβουλία της WHATWG. Οι δύο οργανισμοί εργάζονταν παράλληλα στο ίδιο έγγραφο προκειμένου να διατηρήσουν μια ενιαία έκδοση της τεχνολογίας. Η W3C σταμάτησε να προσθέτει λειτουργίες στις 22 Μαΐου 2011, ανακοινώνοντας την οριστικοποίηση της έκδοσης το 2014 και ενθάρρυνε τους προγραμματιστές ιστού να χρησιμοποιούν HTML 5 από εκείνη τη στιγμή. Στα τέλη του 2016, η έκδοση 5.1 κυκλοφόρησε επίσημα και εισήγαγε αρκετές νέες δυνατότητες που διευκόλυναν τους προγραμματιστές εφαρμογών ιστού (web developers).
Η HTML5 είναι μια γλώσσα σήμανσης που χρησιμοποιείται για τη δομή και την παρουσίαση περιεχομένου στον Παγκόσμιο Ιστό. Είναι η πέμπτη και τελευταία[3] σημαντική έκδοση HTML που αποτελεί σύσταση του World Wide Web Consortium (W3C). Η τρέχουσα προδιαγραφή είναι γνωστή ως HTML Living Standard. Συντηρείται από την ομάδα εργασίας Web Hypertext Application Technology Working Group (WHATWG), μια κοινοπραξία των μεγάλων προμηθευτών προγραμμάτων περιήγησης (Apple, Google, Mozilla και Microsoft).
Παραπομπές
Κατηγορία:Γλώσσες σήμανσης-μορφοποίησης Κατηγορία:HTML
Λα Ντεζιράντ (κοινότητα)
Το Λα Ντεζιράντ (γαλλικά: La Désirade, γουαδελουπιανό κρεόλ: Dézirad και Déziwad) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί του είναι γνωστοί ως Ντεζιραντιέν (γαλλικά: Désiradiens).
Παραπομπές
Κατηγορία:Κοινότητες της Γουαδελούπης
720p
Το 720p (γνωστό και ως HD) είναι μια προοδευτική μορφή σήματος HDTV με 720 οριζόντιες γραμμές και μια αναλογία διαστάσεων (AR) 16:9 (1.78:1). Όλα τα μεγάλα πρότυπα μετάδοση υψηλής ευκρίνειας (όπως SMPTE 292m) περιλαμβάνουν μια μορφή 720p η οποία έχει ανάλυση 1280x720. Ωστόσο, υπάρχουν και άλλες μορφές, συμπεριλαμβανομένων των HDV Αναπαραγωγή και AVCHD για βιντεοκάμερες, τα οποία χρησιμοποιούν 720p εικόνες με την τυπική ανάλυση HDTV.
Ο αριθμός 720 σημαίνει για τα 720 οριζόντιες γραμμές σάρωσης ανάλυση οθόνης εικόνας (γνωστή επίσης ως 720 pixels κατακόρυφης ανάλυσης), ενώ το γράμμα P είναι η προοδευτική σάρωση. Όταν μεταδίδονται σε 60 καρέ ανά δευτερόλεπτο, διαθέτει 720p τη μεγαλύτερη χρονική (κίνηση) δυνατή ανάλυση σύμφωνα με τα πρότυπα ATSC και DVB. Ο όρος προϋποθέτει μια ευρεία αναλογία διαστάσεων 16:9, υποδηλώνοντας έτσι μια ανάλυση 1280 × 720 pixel (0,9 megapixels).
Σύγκριση με το 1080i
Η προοδευτική σάρωση περιορίζει την ανάγκη να αποτραπεί το τρεμόπαιγμα από την ομαλοποίηση με ενιαία υψηλή αντίθεση στης οριζόντιες γραμμές. Διευκολύνει την εκτέλεσή υψηλής ποιότητας μετατροπής 50↔60 Hz σε ποιο ομαλή γρήγορη κίνηση τα βιντεοκλίπ με προοδευτικά σάρωση βίντεο.
Μια τυπική ανάλυση στα 720p60 (720p στα 60 Hz) το βίντεο έχει πλεονέκτημα έναντι του 480i και του 1080i60 (29,97/30καρέ/s, 59,94/s στα 60 Hz) επειδή μειώνει τον αριθμό συγκριτικά σε 3:2, γιατί τα αντικείμενα εισάγονται κατά τη διάρκεια της μεταφοράς από 24 καρέ το δευτερόλεπτο στην ταινία. Ωστόσο η ανάλυσης του 576i και του 1080i50 (25καρέ/s στα 50 Hz), τα οποία είναι κοινά στην Ευρώπη, και γενικά δεν χάνουν την ποιότητα τους σε γρήγορες σκηνές(π.χ. σκηνές δράσεις, ποδόσφαιρο κλπ) απλά παίζουν στα 25 καρέ και η ποιότητα του ήχου διορθώθηκε από 25 στα 24ths. Ως αποτέλεσμα το 720p60 χρησιμοποιείται για τις αμερικανικές εκπομπές, ενώ οι ευρωπαϊκές εκπομπές HD συχνά χρησιμοποιούν το 1080i50 (25 καρέ/s,50 Hz), με οριζόντια ανάλυση 1920 ή 1440, ανάλογα με τους περιορισμούς του εύρους ζώνης. Ωστόσο, ορισμένοι ευρωπαϊκοί ραδιοτηλεοπτικοί φορείς χρησιμοποιούν τη μορφή 720p50, όπως τα γερμανικά τηλεοπτικά κανάλια ARD και ZDF, της φλαμανδικής Broadcasting Company (VRT) στο Βέλγιο, το νορβηγικό Broadcasting Corporation (NRK) και της Ισπανικής Ραδιοφωνικής Τηλεόρασης (TVE HD), το Arte, και το δίγλωσσο Γάλλο-γερμανικό κανάλι που προβάλετε σε συνεργασία με την ARD, ZDF και την France Télévisions, με εκπομπές στη γερμανική γλώσσα στα 720p50 αλλά και στα γαλλικά στα 1080i50.
Εξωτερικοί σύνδεσμοι
Κατηγορία:Ορολογία τηλεόρασης Κατηγορία:Πρότυπα διαμόρφωσης εικόνας
Παλαιό Ίσωμα Κιλκίς
Το Παλιό Ίσωμα είναι ορεινό ακατοίκητο χωριό του Κιλκίς το οποίο βρίσκεται στα όρια του νομού με το νομό Σερρών και είναι κτισμένο στις πλαγιές του όρους Μαυροβούνι (μέρος των Κρουσσίων Ορέων). Το παλιό του όνομα, την περίοδο της τουρκοκρατίας, ήταν Ράβνα και μετονομάστηκε σε Ίσωμα το 1927. Βορειοδυτικά του χωριού βρίσκονται οι πηγές του Ξηροπόταμου. Στις αρχές της δεκαετίας του 1970 το χωριό εγκαταλείφθηκε, τα σπίτια του ερήμωσαν και πολλοί κάτοικοί του μετακινήθηκαν στο Ίσωμα ή Νέο Ίσωμα. Σώζεται μόνο ο ναός του Αγίου Αθανασίου. Από εδώ καταγόταν ο οπλαρχηγός καπετάν Ράμναλης (1885 - 1923) που διακρίθηκε για τη συμμετοχή του στον Μακεδονικό Αγώνα.
Παραπομπές
Κατηγορία:Δήμος Κιλκίς Κατηγορία:Εγκαταλελειμμένα χωριά του νομού Κιλκίς
Ψευδοδημητριακό
thumb|[[Κινόα (Ψευδοδημητριακό)]] Με τον όρο ψευδοδημητριακό (ή εσφαλμένα ψευτοδημητριακό ), (αγγλικά: pseudocereal) αναφερόμαστε σε πλατύφυλλα φυτά τα οποία χρησιμοποιούνται με τρόπο παρόμοιο με τα δημητριακά (τα οποία ανήκουν στα αγρωστώδη). Οι σπόροι τους μπορούν να γίνουν αλεύρι ή να καταναλωθούν σαν τα δημητριακά. Παραδείγματα ψευδοδημητριακών είναι το φαγόπυρο, η κινόα και ο αμάρανθος: Αμάρανθος ο ουροφόρος (Amaranthus caudatus), Αμάρανθος ο αιματώδης (Amaranthus cruentus) και Αμάρανθος ο υποχονδριακός (Amaranthus hypochondriacus).
Βρογχικό σύστημα
thumb|right|300px|Με το νούμερο 18-24 διακρίνουμε τους βρόγχους. Η τραχεία, πριν την είσοδο της στους πνεύμονες, διακλαδώνεται στους δύο βρόγχους. Οι βρόγχοι είναι όμοιοι με την τραχεία, με τη μόνη διαφορά ότι είναι στενότεροι.
Υποδιαίρεση
Μέσα στους πνεύμονες οι βρόγχοι υποδιαιρούνται συνεχώς σε πολλούς μικρότερους και στενότερους σωλήνες, τα βρογχίδια (και έτσι σχηματίζεται το βρογχικό δένδρο).
Πηγές
Βρογχικο
1381 Δουναβία
Φυσικά χαρακτηριστικά
Η μέση διάμετρος της Δουναβίας εκτιμάται σε 24 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Δουναβια
Διονύσης Τσακνής
Ο Διονύσης Τσακνής (Καρδίτσα, 12 Οκτωβρίου 1954) είναι Έλληνας συνθέτης, στιχουργός και ερμηνευτής τραγουδιών. Από τις 26 Μαΐου 2015 μέχρι τις 4 Οκτωβρίου 2017 διετέλεσε πρόεδρος της ΕΡΤ.
Βιογραφία
μικρογραφία|αριστερά|180px|Ο Διονύσης Τσακνής το 2007 Γεννήθηκε στην Καρδίτσα στις 12 Οκτωβρίου του 1954, όπου και μεγάλωσε. Πήγε στην Αθήνα όπου σπούδασε οικονομικά και μουσική. Κατόπιν, για δύο χρόνια βρέθηκε και πάλι στην Καρδίτσα όπου δίδασκε θεωρητικά της μουσικής στο δημοτικό ωδείο της πόλης. Η πρώτη δουλειά που κυκλοφόρησε ήταν το 1982 με τίτλο Η Μπαλάντα Του Ταξιδιώτη. Το 1984 κέρδισε το Α' βραβείο θεατρικής μουσικής στο Διαγωνισμό Θεάτρου Ιθάκης και το Β' βραβείο στο Φεστιβάλ Τραγουδιού Θεσσαλονίκης. Το επόμενο έτος κυκλοφόρησε τον δεύτερο δίσκο του μαζί με τη Σοφία Βόσσου με τίτλο Καλή Ακρόαση. Στη συνέχεια ακολούθησαν οι δίσκοι Τρίτο Μάτι το 1987, Φταίνε Τα Τραγούδια το 1989 και Φώτα Παρακαλώ το 1990.
Συνολικά έχει εκδώσει 30 δίσκους και 2 CD single, έγραψε μουσική για πολλές θεατρικές παραστάσεις, τηλεοπτικές σειρές και κινηματογραφικές ταινίες. Το 1995 έκανε την πρώτη του απόπειρα στο χώρο του βιβλίου, εκδίδοντας ένα διήγημα με τίτλο Υπό προθεσμία. Επίσης, από εκείνη τη χρονιά συνεργάζεται ως αρθρογράφος στην εφημερίδα Ελευθεροτυπία. Ο Διονύσης Τσακνής έχει κερδίσει τρία βραβεία για τη μουσική του —δύο για το θέατρο και ένα για το τραγούδι—, ενώ έχει να επιδείξει πλήθος συνεργασιών με σημαντικούς συνθέτες και στιχουργούς. Ξεχωριστής σημασίας είναι η δωδεκάχρονη συνεργασία του με τον Λαυρέντη Μαχαιρίτσα. Συνεργάστηκε επίσης με τον Γιώργο Νταλάρα, τη Δήμητρα Γαλάνη, την Ελένη Τσαλιγοπούλου, τον Λάκη Λαζόπουλο, τον Βασίλη Παπακωνσταντίνου, τον Πάνο Κατσιμίχα, τον Ορφέα Περίδη, τον Σωκράτη Μάλαμα και άλλους. Συνεργάστηκε, επίσης, με τον Μίκη Θεοδωράκη, ο οποίος το 2000 του ανέθεσε τη μελοποίηση, εκ νέου, του έργο του Ο ήλιος και ο χρόνος. Στις αρχές του 2001 έθεσε σε κυκλοφορία το άλμπουμ με τίτλο Παίζοντας Με Δυο Ορχήστρες, το οποίο περιέχει ζωντανές ηχογραφήσεις έργων του Τσακνή από τη συναυλία που πραγματοποιήθηκε στο Μέγαρο Μουσικής Αθηνών.
Υπήρξε μέλος του ΔΣ της ΑΕΠΙ (Ελληνική Εταιρεία Προστασίας της Πνευματικής Ιδιοκτησίας), από όπου παραιτήθηκε, το 2014.
Το κόμμα του ΣΥΡΙΖΑ του πρότεινε την κάθοδό του στις αυτοδιοικητικές εκλογές 2010 για να διεκδικήσει τον Δήμο Αθηναίων, όμως απέρριψε την εν λόγω πρόταση, δηλώνοντας ότι στηρίζει τον υποψήφιο του ΚΚΕ, Νικόλαο Σοφιανό. Διετέλεσε πρόεδρος της ΕΡΤ από τις 26 Μαΐου 2015 μέχρι τις 4 Οκτωβρίου 2017, θέση από την οποία παραιτήθηκε με δημόσια δήλωσή του. Στις εκλογές του Μαΐου και του Ιουνίου 2023 τοποθετήθηκε στο ψηφοδέλτιο Επικρατείας του ΚΚΕ στη 14η θέση.
Εξωτερικοί σύνδεσμοι
Κατηγορία:Έλληνες ροκ μουσικοί Κατηγορία:Έλληνες στιχουργοί Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Συμμετέχοντες στο Φεστιβάλ Τραγουδιού Θεσσαλονίκης Κατηγορία:Ελληνική Ραδιοφωνία Τηλεόραση Κατηγορία:Έλληνες πολιτευτές
Σημαία της Ονδούρας
thumb|right|250px|Η σημερινή σημαία της Ονδούρας (2022) Η σημαία της Ονδούρας καθιερώθηκε στις 9 Ιανουαρίου 1866 και το χρώμα της τροποποιήθηκε στις 27 Ιανουαρίου 2022. Βασίζεται στη σημαία της Ομόσπονδης Δημοκρατίας της Κεντρικής Αμερικής. Αποτελείται από τρεις ισομεγέθεις οριζόντιες λωρίδες. Οι δύο από αυτές έχουν χρώμα μπλε και συμβολίζουν τον Ειρηνικό Ωκεανό και την Καραϊβική Θάλασσα. Η λευκή λωρίδα αντιπροσωπεύει το έδαφος ανάμεσα στον ωκεανό και στη θάλασσα. Υπάρχουν επίσης πέντε γαλάζια πεντάκτινα αστέρια, που είναι σε διάταξη σχήματος «Χ». Αυτά βρίσκονται στο κέντρο, σε λευκή λωρίδα και συμβολίζουν τα πέντε κράτη της πάλαι ποτέ Ομοσπονδιακής Δημοκρατίας της Κεντρικής Αμερικής (Γουατεμάλα, Ελ Σαλβαδόρ, Κόστα Ρίκα, Νικαράγουα και Ονδούρα). Με την απεικόνιση αυτή υποδηλώνεται και η ελπίδα ότι κάποια μέρα τα εν λόγω κράτη θα αποτελέσουν ξανά μια ενιαία κρατική οντότητα. Η χώρα έχει Σύνταγμα από το 1866.
Αλλαγή στο χρώμα 2022
Στις 4 Ιανουαρίου 2022 οι Ένοπλες Δυνάμεις της Ονδούρας ανακοίνωσαν μια αλλαγή από αυτόν τον μήνα στα μονογράμματα, τις στολές και το λογότυπό τους για να αναπαριστούν την εθνική σημαία σε τιρκουάζ. Η ανακοίνωση ήρθε αφότου η εκλεγμένος πρόεδρος Σιομάρα Κάστρο ανακοίνωσε επίσης τη χρήση της σημαίας σε αυτή την απόχρωση του μπλε.
Καισάρεια (Ισραήλ)
Η Καισάρεια (קֵיסָרְיָה) είναι μια εύπορη κωμόπολη στο βορειοκεντρικό Ισραήλ, η οποία πήρε το όνομά της και το μεγαλύτερο μέρος της επικράτειάς της από την Παράλιο Καισάρεια. Βρίσκεται στη μέση μεταξύ Τελ Αβίβ και Χάιφα στην παράκτια πεδιάδα κοντά στην πόλη Χαντερά, υπάγεται στη δικαιοδοσία του Περιφερειακού Συμβουλίου Χοφ ΧαΚαρμέλ. Με πληθυσμό 5.343 κατοίκους, αποτελεί τη μόνη ισραηλινή περιοχή που διαχειρίζεται ιδιωτικός οργανισμός, η Caesarea Development Corporation, και είναι επίσης μια από τις πολυπληθέστερες περιοχές που δεν αναγνωρίζονται ως τοπικό συμβούλιο.
Εξωτερικοί σύνδεσμοι
Κατηγορία:Πόλεις του Ισραήλ
Κατακόμβες του Αγ. Σεβαστιανού
Οι Κατακόμβες του Αγίου Σεβαστιανού (ιταλικά: Catacombe di San Sebastiano) είναι υπόγειο κοιμητήριο στη Ρώμη, που βρίσκεται κατά μήκος της Βία Απία Αντίκα, στην Συνοικία Aρντεατίνο. Οι κατακόμβες αποτελούν έναν από τους ελάχιστα χριστιανικούς τόπους ταφής, που ήταν πάντα προσβάσιμοι. Ο πρώτος από τους τέσσερις πρώτους ορόφους έχει πλέον καταστραφεί εντελώς.
Το τοπωνύμιο
Στην αρχαιότητα οι κατακόμβες ήταν απλά γνωστές με το όνομα catacumbas, ένας ελληνικός όρος που αποτελείται από τις λέξεις κατά και καμπή, που στην κυριολεξία σημαίνει «προς την κοιλότητα». Στην πραγματικότητα κατά μήκος της Αππίας Οδού, κοντά στο κοιμητήριο, ένα εμφανές βαθούλωμα στο έδαφος είναι ορατό ακόμη και τώρα. Επιπλέον, πριν χρησιμοποιηθεί ως ταφικός χώρος, η περιοχή καταλαμβάνονταν από ορυχεία ποζολάνης, τώρα τοποθετημένα περίπου 10 μέτρα επάνω από το επίπεδο της Βασιλικής του Σαν Σεμπαστιάνο εκτός των τοιχών: αυτά τα ορυχεία δημιούργησαν ένα παγανιστικό νεκροταφείο, το οποίο μετά χρησιμοποίησαν οι Χριστιανοί. Η λέξη κατακόμβη, μέσω μίας διαδικασίας γενίκευσης και αφομοίωσης του όρου, χρησιμοποιήθηκε σταδιακά για να προσδιορίσει όλους τους χώρους υπόγειας ταφής, που έπειτα ονομάστηκαν απλά κατακόμβες.
Το υπόγειο νεκροταφείο, που ονομάζεται ντι Σαν Σεμπαστιάνο από τον Πρώιμο Μεσαίωνα, ήταν γνωστό από τον 3ο αι. ως μνημείο των Αποστόλων (memoria Αpostolorum), τοπωνύμιο που αναφέρεται στην παρουσία στην κατακόμβη, για κάποιο χρονικό διάστημα, των λειψάνων των Αποστόλων Πέτρου και Παύλου. Πράγματι το έργο Χρονογραφία (Depositio Martyrum) (μέσα 4ου αι.), στις 29 Ιουνίου, μιλά για την ανακομιδή του Πέτρου στις κατακόμβες και του Παύλου στην Οδό προς την Όστια (Via Ostiensis)'. Το Μαρτυρολόγιο του Ιερωνύμου (Martyrologium Hieronymianum, 5ος αι.), την ίδια ημερομηνία, αναφέρει την ανακομιδή του Πέτρου στο Βατικανό, του Παύλου στη Via Ostiensis και "των δύο στις κατακόμβες, επί υπατείας Τούσκου και Βάσου" (utrumque in catacumbas, Tusco et Basso consulibus, δηλαδή το 258).
Οι μάρτυρες του κοιμητηρίου
Οι αρχαίες πηγές αναφέρουν την παρουσία τριών μαρτύρων στο κοιμητήριο στην Αππία Οδό: των Σεβαστιανού, Κουϊρίνου και Ευτυχίου. Τα ονόματα των μαρτύρων αναφέρονται σε έναν κατάλογο του 7ου αι., που ονομάζεται Notula oleorum, ενώ τα δρομολόγια (κατάλογος αποστάσεων) του Πρώιμου Μεσαίωνα για τους προσκυνητές δεν αναφέρουν τον Ευτύχιο, επειδή ο τάφος του ήταν δύσκολα προσβάσιμος.
Όσον αφορά τον Σεβαστιανό, το Depositio Martyrum θυμάται τον θάνατό του και τον ενταφιασμό του στις κατακόμβες στις 20 Ιανουαρίου. Λίγα είναι γνωστά για αυτόν: ο Άγιος Αμβρόσιος (τέλος του 5ου αι.) λέει ότι γεννήθηκε στο Μιλάνο και υπέστη μαρτύριο στη Ρώμη κατά τη διάρκεια του διωγμού του Διοκλητιανού. Το Passio του 5ου αι. αναφέρει ότι ήταν στρατιώτης από τη Ναρβόννα της Γαλατίας, γεννημένος από οικογένεια από το Μιλάνο και ότι πέθανε στη Ρώμη επί Διοκλητιανού. Το λείψανό του βρισκόταν στην κατακόμβη μέχρι τον 9ο αι., στη συνέχεια μεταφέρθηκε εντός των τειχών της πόλης και τώρα φυλάσσεται ξανά στην Αππία Οδό, στο Παρεκκλήσιο του Αγίου Σεβαστιανού στη βασιλική επάνω από το κοιμητήριο.
Ο Κουιρίνος (Quirinus) ήταν επίσκοπος της Sescia (νυν Σίσακ Κροατίας), στην Παννονία, του οποίου το λείψανο μεταφέρθηκε στη Ρώμη από προσκυνητές από εκείνη την περιοχή μεταξύ 4ου και 5ου αι.
Τίποτε δεν είναι γνωστό για τον Ευτύχιο εκτός από τον τάφο του, που ανακαλύφθηκε κατά τις ανασκαφές που έγιναν τον 20ο αι. σε μία εύθρυπτη περιοχή των κατακομβών. Ένα ποίημα αφιερωμένο σε αυτόν, του πάπα Δαμάσου Α΄, εκτίθεται τώρα στην είσοδο της βασιλικής.
Ιστορία
Χάρη στις ανασκαφές που πραγματοποιήθηκαν στα τέλη του 19ου και κατά τον 20ό αι. κατέστη δυνατή η αναδημιουργία της τοπογραφικής και αρχιτεκτονικής ιστορίας της περιοχής - που αποτελείται από τρία επίπεδα γαλαριών- στις οποίες βρίσκονται οι κατακόμβες.
Η περιοχή ήταν κάποτε ορυχείο ποζολάνης. Εγκαταλείφθηκε στα τέλη του 2ου αι. και στη συνέχεια χρησιμοποιήθηκε από τους Ρωμαίους ως τόπος ειδωλολατρικής ταφής: έχουν ανακαλυφθεί απλοί τάφοι για σκλάβους και ελεύθερους, καθώς και μνημειώδεις τάφοι, ιδιαίτερα στη λεγόμενη μικρή πλατεία (piazola), ένα κυκλικός χώρος που ήταν ανοιχτό ορυχείο, στου οποίου τους τείχους άνοιξαν τρία μαυσωλεία. Η παρουσία σε αυτά τα μαυσωλεία -και ιδιαίτερα στο λεγόμενο Μαυσωλείο των Αθώων (Mausoleum Innocentiores)- τυπικά χριστιανικών εικονογραφιών, όπως η άγκυρα και οι ιχθύες, υποδηλώνει ότι τα μαυσωλεία χρησιμοποιήθηκαν, σε μεταγενέστερο στάδιο, επίσης για την ταφή των Χριστιανών. Δίπλα στη μικρή πλατεία, ξεκίνησε αυτή την περίοδο η ανασκαφή των στοών του νεκροταφείου.
Τέλος, στο πρώτο μισό του 4ου αι. και αυτοί οι χώροι καταχώθηκαν, προκειμένου να κτιστεί το ανάχωμα επάνω στο οποίο ανεγέρθηκε η Κωνσταντίνεια βασιλική.
Περιγραφή
Μέσα στο δεξιό κλίτος της πρώην βασιλικής -ανοικοδομήθηκε το 1933 επάνω σε αρχαία θεμέλια- είναι δυνατόν να δείτε στα αριστερά τις καμάρες, που συνδέονται με το μεσαίο κλίτος (nave) του σημερινού ναού, που κτίστηκαν τον 13ο αι. και το εξωτερικό της αψίδας του παρεκκλησίου των Λειψάνων. Εδώ συγκεντρώθηκαν μερικές σαρκοφάγοι, ολόκληρες και τμήματα αυτών (κυρίως χρονολογούνται από τον 4ο αι.), που ανακαλύφθηκαν κατά τις ανασκαφές.
Μία σκάλα οδηγεί στις σήραγγες, με αρκετά δωμάτια. Εδώ, οι ζωγραφιές του θαλάμου του Ιωνά, που χρονολογούνται στα τέλη του 4ου αι. και που απεικονίζουν τέσσερις σκηνές της ζωής του προφήτη, είναι αρκετά εξαιρετικές. Η αναπαλαιωμένη Κρύπτη του Αγίου Σεβαστιανού στεγάζει έναν βωμό, που αντικαθιστά έναν προηγούμενο (από τον οποίο υπάρχουν ακόμη ίχνη της βάσης του) και την προτομή του Αγίου Σεβαστιανού που αποδίδεται στον Τζ. Λ. Μπερνίνι. Αμέσως μετά υπάρχει ένα άπλωμα, κάτω από το οποίο βρίσκεται μία κοιλότητα ψαμμίτη, που ίσως προκάλεσε το όνομα ad catacumbas, που δόθηκε σε αυτό το κοιμητήριο και στη συνέχεια επεκτάθηκε στα άλλα.
Κατά την άνοδο τρία μαυσωλεία, που χρονολογούνται από το δεύτερο μισό του 2ου αι., επαναχρησιμοποιήθηκαν αργότερα.
Βιβλιογραφία
Αγιου Σεβαστιανου Κατηγορία:Αξιοθέατα στη Ρώμη
Εθνική Χονγκ Κονγκ (ποδόσφαιρο ανδρών)
Η  Εθνική Χονγκ Κονγκ (ποδοσφαίρου ανδρών' εκπροσωπεί το Χονγκ Κονγκ στα διεθνή ποδοσφαιρικά γεγονότα όπως το Παγκόσμιο Κύπελλο Ποδοσφαίρου, το Ασιατικό Κύπελλο Εθνών Ποδοσφαίρου και το East Asian Football Championship. Η ομάδα ελέγχεται από την Ποδοσφαιρική Ομοσπονδία Χονγκ Κονγκ.
Η ομάδα εκπροσωπούσε το Χονγκ Κονγκ στα διεθνές ποδοσφαιρικά γεγονότα πριν το 1997 που το Χονγκ Κονγκ ήταν αποικία του Ηνωμένου Βασιλείου. Μετά την παραχώρηση του Χονγκ Κονγκ στην Κίνα σαν ειδική διοικητική περιοχή το 1997, η ομάδα εξακολουθούσε να εκπροσωπεί το Χονγκ Κονγκ. Είναι ξεχωριστή ομάδα από την Εθνική Κίνας καθώς το σύνταγμα και η συμφωνία με την Κίνα προβλέπει τη δυνατότητα διαχείρισης αντιπροσωπευτικής ομάδας στις διεθνείς, αθλητικές διοργανώσεις.
Ιστορία
Η Εθνική Χονγκ Κονγκ έδωσε τον πρώτο αγώνα της μετά το Β΄ Παγκόσμιο Πόλεμο το 1949, εναντίον της Εθνικής Νότιας Κορέας. Η πρώτη νίκη ήρθε το 1953 όταν κέρδισε την ίδια ομάδα με 4-0.
Είχε προκριθεί στις 3 από τις 4 πρώτες εκδοχές του Ασιατικού Κυπέλλου, στις οποίες περιλαμβάνεται και μια τρίτη θέση το 1956 όταν το Χονγκ Κονγκ ήταν διοργανωτής.
2484 Παρενάγκο
Ο Παρενάγκο (Parenago) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,984. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Σοβιετικού αστρονόμου Πάβελ Πέτροβιτς Παρενάγκο (Павел Петрович Паренаго, 1906-1960).
Εξαιτίας της μεγάλης εκκεντρότητας της τροχιάς του, ο Παρενάγκο στο περιήλιο φθάνει στα εσώτατα όρια (δηλαδή τα προς την πλευρά του Ηλίου) της Κύριας Ζώνης.
Φυσικά χαρακτηριστικά
Τα φυσικά χαρακτηριστικά του Παρενάγκο είναι άγνωστα.
Δήμος Δελφών (πρόγραμμα Καποδίστριας)
Ο Δήμος Δελφών του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Δελφών. Βρισκόταν στο Νομό Φωκίδας και αποτελούταν από δύο δημοτικά διαμερίσματα, τους Δελφούς και το Χρισσό. Ο συνολικός πληθυσμός του δήμου ήταν 3.511 κάτοικοι. Ο δήμος βρισκόταν στα ανατολικά του νομού και το μεγαλύτερο τμήμα του απλωνόταν στις πλαγιές του Παρνασσού.
Διαίρεση
Ο δήμος Δελφών περιλάμβανε τα παρακάτω δημοτικά διαμερίσματα και οικισμούς:
Εξωτερικοί σύνδεσμοι
Κατηγορία:Δήμοι του νομού Φωκίδας
Λε Γκοζιέ
Το Λε Γκοζιέ (γαλλικά: Le Gosier, γουαδελουπιανό κρεόλ: Gozyé) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί του είναι γνωστοί ως Γκοζιεριέν (γαλλικά: Gosiériens).
Παραπομπές
Κατηγορία:Κοινότητες της Γουαδελούπης
2485 Σέφλερ
Ο Σέφλερ (Scheffler) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,8. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του συμπατριώτη του αστρονόμου Χέλμουτ Σέφλερ.
Φυσικά χαρακτηριστικά
Τα φυσικά χαρακτηριστικά του Σέφλερ είναι άγνωστα.
1382 Γκέρτι
Ο Γκέρτι (Gerti) είναι ένας μικρός αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,018. Ανακαλύφθηκε το 1925 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το υποκοριστικό της Gertrud Höhne, γραμματέως του Ινστιτούτου Αστρονομικών Υπολογισμών στο Βερολίνο.
Φυσικά χαρακτηριστικά
Η μέση διάμετρος του Γκέρτι εκτιμάται σε 9,9 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,18. Ο Γκέρτι περιστρέφεται γύρω από τον εαυτό του μία φορά κάθε 3 ώρες και 5 λεπτά, μία αρκετά γρήγορη περιστροφή.
Εξωτερικοί σύνδεσμοι
Γκερτι
Γκουρμπέρ
Το Γκουρμπέρ (γαλλικά: Gourbeyre, γουαδελουπιανό κρεόλ: Goubè) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί του είναι γνωστοί ως Γκουρμπεριέν (γαλλικά: Gourbeyriens).
Παραπομπές
Κατηγορία:Κοινότητες της Γουαδελούπης